CELEX: 32014D0804
Language: hu
Date: 2014-10-08 00:00:00
Title: A Tanács 2014/804/KKBP határozata ( 2014. október 8. ) a Kameruni Köztársaság és az Európai Unió közötti, a Kameruni Köztársaság területén áthaladó, az Európai Unió által vezetett erők jogállásáról szóló, levélváltás formájában létrejött megállapodásnak az Unió nevében történő aláírásáról és megkötéséről

2014.11.19.   
               
               
                  HU
               
               
                  Az Európai Unió Hivatalos Lapja
               
               
                  L 332/1
               
            
         A TANÁCS 2014/804/KKBP HATÁROZATA
         (2014. október 8.)
         a Kameruni Köztársaság és az Európai Unió közötti, a Kameruni Köztársaság területén áthaladó, az Európai Unió által vezetett erők jogállásáról szóló, levélváltás formájában létrejött megállapodásnak az Unió nevében történő aláírásáról és megkötéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak az Európai Unió működéséről szóló szerződés 37. cikkére, összefüggésben a 218. cikke (5) és (6) bekezdésével,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. február 10-én elfogadta az Európai Unió közép-afrikai köztársasági katonai műveletéről (EUFOR RCA) szóló 2014/73/KKBP határozatot (1).
                  
               
                     (2)
                  
                  
                     Miután a Tanács 2014. április 15-én elfogadta a tárgyalások megkezdésére való felhatalmazásról szóló határozatot, az Unió külügyi és biztonságpolitikai főképviselője az Európai Unióról szóló szerződés (EUSZ) 37. cikkével összhangban tárgyalásokat folytatott a Kameruni Köztársaság és az Európai Unió közötti, a Kameruni Köztársaság területén áthaladó, az Európai Unió által vezetett erők jogállásáról szóló, levélváltás formájában létrejövő megállapodásról.
                  
               
                     (3)
                  
                  
                     Az EUSZ-hez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikke értelmében Dánia nem vesz részt az Unió olyan határozatainak és intézkedéseinek kidolgozásában és végrehajtásában, amelyeknek védelmi vonatkozásai vannak. Dánia nem vesz részt e határozat végrehajtásában, és ezért nem vesz részt a művelet finanszírozásában sem.
                  
               
                     (4)
                  
                  
                     A levélváltás formájában létrejött megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Kameruni Köztársaság és az Európai Unió közötti, a Kameruni Köztársaság területén áthaladó, az Európai Unió által vezetett erők jogállásáról szóló, levélváltás formájában létrejött megállapodást a Tanács az Unió nevében jóváhagyja.
            A levélváltás formájában létrejött megállapodás szövegét csatolták e határozathoz.
         
         
            2. cikk
            A Tanács elnöke felhatalmazást kap, hogy kijelölje a levélváltásnak az Uniót jogilag kötelező aláírására jogosult személy(eke)t.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2014. október 8-án.
            
               
                  a Tanács nevében
               
               
                  az elnök
               
               M. LUPI
            
         
         
            (1)  A Tanács 2014/73/KKBP határozata (2014. február 10.) az Európai Unió közép-afrikai köztársasági katonai műveletéről (EUFOR RCA) (HL L 40., 2014.2.11., 59. o.).